Пра беларускую трагедыю ў Курапатах памятаюць ня толькі беларусы. І пацьверджаньнем таму ёсьць сёньняшняе аднаўленьне мэмарыяльнай лаўкі, усталяванае ў 1994 годзе ў гэты самы дзень Прэзыдэнтам ЗША Уільямам Джэфэрсанам Клінтанам. Помны знак давялося ствараць наноў: мінулым летам лаўку разьбілі невядомыя вандалы. Скульптару Алесю Шатэрніку ўдалося рэстаўраваць помнік, які некалі сам і сатварыў.